b'\n_START_ARTICLE_\nKampung Sungai Purun\n_START_SECTION_\nKetua Kampung\n_START_PARAGRAPH_\nKetua kampungnya ialah Encik Rosli bin Sanusi dan Setiausahanya ialah En Yunus. Encik Rosli Sanusi pernah dihantar ke Jepun bagi meninjau tahap keselamatan kilang pembakar (incinerator) Misyima yang bakal dibina di Broga , Semenyih oleh Ebara Corporation.\n_START_SECTION_\nAsalnya sawah padi\n_START_PARAGRAPH_\nKampung ini dahulu pernah ditanam dengan sawah padi di tepi-tepi Sungai Semenyih. Malahan kampung ini pernah dilandar banjir sekitar tahun 1926 dan 1960 dan 1971. Ini kerana Sungai Semenyih berliku-liku dan airnya dalam. Tetapi kini Sungai Semenyih telah diluruskan oleh Jabatan Parit dan Taliair sekitar tahun 1972.\n_START_SECTION_\nPenduduknya\n_START_PARAGRAPH_\nPenduduknya terdiri daripada perantau berketurunan Rawa yang datang dari pulau Sumatra, Indonesia. Mereka berugama Islam dan menjadi penganut agama Islam yang kuat. Oleh itu adat resam yang diamalkan adalah berteraskan adat Melayu Islam.\n_START_SECTION_\nEkonomi\n_START_PARAGRAPH_\nSebagai sebuah kampung, pada peringkat awal mereka bekerja dalam sektor pertanian iaitu bersawah padi, menoreh getah, berkebun durian, bertani dan sebagainya._NEWLINE_Tetapi selepas tahun 1970-an, ramai daripada mereka bekerja dengan kerajaan sebagai buruh dan kakitangan jabatan kerajaan._NEWLINE_Tahun 1980-an, dengan munculnya kilang-kilang di Kajang, Semenyih dan Bandar Baru Bangi serta di Kuala Lumpur, sebahagiannya bekerja di kilang seperti pekerja am, pengawal keselamatan dan sedikit dalam bahagian pengurusan kilang.\n_START_SECTION_\nZon industri Sungai Purun, Jalan Bangi\n_START_PARAGRAPH_\nDengan munculnya kilang-kilang di Sungai Purun, ramai pekerja Indonesia, Myanmar, Vietnam dan Nepal menyewa di Sungai Purun, khususnya di Taman Dalma. Mereka bekerja di kilang perabot Wyser dan lain-lain yang terdapat di Sungai Purun._NEWLINE_Zon perindustrian ini menempatkan kilang-kilang perabot berasaskan kayu. Sebahagiannya merupakan kilang-kilang dipindah dari Batu 10, Cheras kerana mencemarkan aliran Sungai Langat.'